68 Cur. KRUUSE 
I Lobet af Foraaret arbejdede jeg stedse, naar Vejret ikke var 
til Ekskursioner, paa at faa alt i Orden til Sommerrejsen, saaledes 
at vi uden Ophold og uden at spilde den kostbare Vegetations- og 
Arbejdstid kunde henvende al Opmærksomhed paa det videnskabe- 
lige Arbejde. Baaden, der i Vinter var helt nedsnet, saa at ikke en- 
gang Taget var frit, blev kastet snefri i Begyndelsen af April. Den 
havde staaet godt, næsten uden Sne indvendig, og der havde kun 
dannet sig en ringe Mængde Is i Bunden af den. Det voldte mig 
imidlertid Besvær nok at faa den smeltet og hugget ud, da jeg begyndte 
at arbejde med Baaden. Det var ikke saa lidt, der skulde omordnes 
for at undgaa de Mangler, som havde vist sig paa Efteraarsrejsen. Ma- 
skinen blev overbygget med et Hus, der havde smaa Lemme paa 
alle de Steder, hvor det var nødvendigt at komme let til. Hoved-. 
" hanen fik en lang Stang, saa at den kunde manøvreres fra Pladsen 
ved Roret, og Stangen til Skrue-Omstyret blev forsynet med en Stopper, 
der greb ind i en Kvadrant i Bunden af Baaden, hvorved den for- 
hindredes i at vandre ud af Stilling. Dorken agten for Maskinen 
blev sænket 10 cm for at vinde Stuverum. Det lille Aflukke agter 
fik et Mellemdæk, hvorpaa Maskinværktøjet let kunde ligge i Orden 
til Brug. Under Svinghjulet blev der sat et lille, halvcirkelformet 
Trug af Blik, der afsondrede det fra Lastevandet. Forrummet fik et 
Mellemdæk for lettere at kunne stuves og tømmes. Mastetoften blev 
flyttet bag ud omtrent midtskibs, for at Baaden lettere skulde styre 
under Sejl. Til Staaltrosserne blev der lavet Spoler af Træ, som pas- 
sede til en fælles Aksel, hvorved det lykkedes at opbevare og bruge 
dem uden at faa Kinker eller anden Uorden i dem. Skruen blev 
skiftet, da Bladene havde bøjet sig noget i Isen, og Hullerne i Aks- 
len, hvori Stoppeboltene gaar ind for at holde Skruen fast, blev 
gjort dybere og bredere, lige som jeg ogsaa lavede et større Antal 
Reservebolte, da Erfaringen i Efteraaret viste, at de let knækker i 
Isen. Endelig blev Baaden malet udvendig og indvendig og tjæret i 
Bunden, og Kasserne til Rejsen blev pakkede og deres Plads i Baa- 
den saa vidt muligt bestemt. Omkring den 1. Juni var disse Arbej- 
der færdige; men allerede den 24, Maj satte jeg Baaden ned paa den 
faste, bundfrosne Is Nord for Stationen. Jeg ilede hermed, for at 
ikke Isfoden, som endnu jævnede Strandbrinken, skulde svinde for 
stærkt. Det var dog ikke let, da Bunden under Baaden var blevet 
til et dybt Morads, hvorigennem Smeltevandet løb i talrige Strømme. 
Baaden maatte derfor først løftes og et Lag Brædder anbringes un- 
der Rullerne for at faa den fri, saa skulde den løbe af Stablen paa 
den jævne Skraaning; men Rullerne gled skævt og ud i Pløret, saa 
at Maskinspillet til sidst maatte tage den ned med fireskaaret Talje. 
Dette havde jeg ikke ventet, da jeg i Efteraaret anbragte den stærkeste 
